Saurophaganax

Saurophaganax oli teropodeihin kuulunut dinosaurus, joka eli myöhäisjurakaudella 151 miljoonaa vuotta sitten nykyisten Yhdysvaltojen alueella. Suvusta tunnetaan laji Saurophaganax maximus.

vasen|pienoiskuva|Taiteilijan näkemys.

Saurophaganax oli mahdollisesti jurakauden suurin tunnettu teropodi, mutta fossiilien vähyys vaikeuttaa sen koon tarkkaa määrittelyä. Laji oli 10,5–14 metriä pitkä ja kolmen tonnin painoinen. Sen pää oli 2,7 metrin korkeudessa, ja lonkka 2,4 metrin korkeudessa.

Lajin holotyyppi löydettiin vuonna 1931, ja se määriteltiin Saurophagus maximukseksi vuonna 1941. Kun nimen oli havaittu olevan jo käytössä, nimi vaihdettiin Saurophaganaxiksi vuonna 1995.

Lajin sirpaleisia fossiileja on löydetty Oklahomasta vähintään neljästä eri yksilöstä. Niiden kuuluminen samaan lajiin on päätelty niiden koon ja sijainnin perusteella. Joidenkin tutkijoiden mukaan Saurophaganax olisikin Allosaurus-suvun laji A. maximus. Saurophaganaxilla näyttäisi kuitenkin olevan selkärangassaan eroavaisuuksia Allosaurukseen verrattuna.

Nimi Saurophaganax tulee kreikan sanoista sauros ’lisko’, phagein ’syödä’ ja anax ’hallitsija’. Maximus tulee latinasta ja tarkoittaa suurinta.

 Lähteet 

Luokka:Allosauridae